**Referat FAU Revheim møte 6. november 2024**

Deltakere: Rektor Torunn, leder Torunn (10d) og Inga Sola (8a), Roald Wikene (8b), Christina H. Carlsen (8c), Tara Mahmoudi (8c), Solveig Knutsen (9a), Birgitte L. Hovland (9b), Gøril Kristiansen (9c), Kristine Berg (9d), Rebecka S. Kulleseid (10a), Marzena K. Fryzowicz (10b), Mari S. Kolbenstvedt (10c).

Møteleder: Torunn M. Tysvær
Referent: Kristine Berg

Fraværende: Bente Vikse 10a (var på et felles Natteravn-møte i byen i samme tidsrom)

|  |  |  |
| --- | --- | --- |
| **Sak** | **Innhold** | **Innspill** |
| 1 | Godkjenning av referat fra og innkalling | Referat fra 2/10 godkjent.Kristine 9D referent |
| 2 | KFUs anbefalinger for gjennomføringer av FAU  | KFUs anbefalinger:- møte hver måned med referat, referatet legges ut på skolens hjemmeside.- Rektor ikke er til stede på hele møte.I tillegg ble det enighet om at alle FAUs representanter blir lagt ut per klasse med e-mail for tilgjengelighet på skolens hjemmeside. |
| 3 | Informasjon fra SU-møtet 17/10 | Fra FAU inkl. kommentarer fra alle i møtet* Møblene til elevene koster ca. 1 million for de 300 settene med pulter og stoler som må byttes. Ca. 60 sett er allerede byttet ut.
* Vi kan ikke vente på ny skole for å få nye møbler, det er uansett en prosess som vil ta lang tid fra planlegging til bruk og Revheim kan ikke vente så lenge på nye møbler.
* Det er allerede noe vandalisme på de nye settene.
* Nye retningslinjer mtp regler for klassetur, Gratis prinsippet som betyr at turen ikke skal koste mer enn å ha en ungdom hjemme i same tidspunkt.
* 17. mai, FAU forhører seg om hvor Gosen går og de omliggende skolene.

Fra lærerne* Personalet synes det er en god arbeidsplass og trives godt. Mange nye og unge lærere
* Arbeider med å få lærere på plass i alle fag. Tre lærere har akkurat blitt ansatt, men en sa fra seg stillingen. Så den er utlyst igjen.

Fra skoleledelsen* Prøver å lage et system slik at det er lettere for vikarer å hoppe inn i en time.
* De utvikler profesjonsfellesskapet blant lærere med PUG, Pedagogisk utviklingsgruppe.
* AKTIV er et alternativ for en mer tilrettelagt skolehverdag.
* Økonomisk går det bra så langt.
* Nye ansatte

Fra elevrådet* Friluftsturer er kjekkere når de er på tvers av trinnene og i større klasser.
* At de eldre elvene tar imot de yngre kan fremme bedre miljø på skolen. MOT-programmet kan være med å forandre på dette.
* Å være elev på Revheim skole er avhengig av hvem du spør. Har du venner er det greit, men er du alene så er det vanskelig.
* Lekser og innleveringer er noen ganger utydelig når de skal gjøre hva. Ønsker om en tydeligere plan. Liker periodeplanen for da kan de planlegge frem i tid.
* Ingen speil på guttedoen, rektor jobber med saken.
* Ønske om mikrobølgeovn på rommene. Dette går ikke pga. brannfare, rektor skal prøve å ordne med en ovn per trinn i kantina (mangler pdd en).

Fra miljøteamet* 4 årsverk, mye god kompetanse
* Gutte- og jentesnakk
* Har etter skoletilbud
* Drifter kantinen
* Arbeid med elevrelasjoner
* To er MOT-coaches.

Møtedatoer er satt. Neste er 20/11 |
| 4 | Nye skoleregler | Bystyret har vedtatt skoleregler som er felles for alle skolene i Stavanger. Disse ivaretar alles sikkerhet og rett til et trygt skolemiljø. Noe spillerom for å utdype reglene per klasse, trinn og skole. Ved Revheim er de grunnleggende reglene tatt i bruk og klassene har sine regler. -Den gamlemobbeloven, paragraf 9A, er nå blitt paragraf 12. -Anmerkninger blir ikke gitt lenger og teller ikke for ordenskarakteren. Denne informasjonen skal bli gitt til elevene via klassekontakter og elevrådet. Det er en rekke konsekvenser for brudd på reglene. Skolereglene ligger i Spond-gruppa under «Filer – FAU-dokumenter – Skoleregler». Der ligger flere tilhørende dokumenter blant annet gjeldende Revheim-regler «Felles rammer for Revheim skole». Disse skal revideres i tråd med de nye felles skolereglene. Elevrådet, ansatte, FAU og SU gir innspill før endelig versjon vedtas.Alle i FAU bes melde inn endringsforslag til FAU-leder før neste SU-møte (20/11). Egen melding om dette blir sendt ut i Spond (ansvar: Torunn, FAU). |
| 5 | Alternativ til gudstjeneste | Tre lærere er i komiteen for å finne et likeverdig alternativ til gudstjenesten. Det må være frivillig og ta ca. like lang tid som gudstjenesten (~1 time).  |
| 6 | Godkjenning av ny leirskolekontrakt | Det er laget en leirskolekontrakt som ansvarliggjør eleven og foreldre/foresatte sin innsats for å ha en adferd som er akseptabel for alle som deltar på leirskole. Utkastet er lastet opp i Spond-gruppa under «Filer – FAU-dokumenter – Skoleregler». Kontrakten skal oppdateres etter opplæringsloven og de nye skolereglene. Elevrådet, ansatte, FAU og SU gir innspill før endelig versjon vedtas. |
| 7 | Lærersituasjonen i 9A og 10A | 10a trengte en lærer i norsk fordi deres kontaktlærer er vekk. Fordi det er et avgangsår, var det hastverk og rektor satte inn en av 9a sine kontaktlærere. Foreldrene til 9a reagerte på hvordan det har blitt gjort, men har forståelse for situasjonen. Revheim har for øyeblikket 6 langtidssykemeldte og det er stor mangel på lærere i kommunen som kan jobbe som vikarer. Rektor samarbeider med andre skoler, men for øyeblikket er det mangel på norsk- og musikklærere på Revheim. Det er lyst ut en stilling for norsklærer med søknadsfrist mandag 11.11, men ansettelse vil ikke komme på plass før tidligst over nyttår.  |
| 8 | Tilstand og plan for Revheim skole | Det kommer ikke et nytt bygg for Revheim skole og skolen er ikke prioritert for renovering så langt FAU har klart å se. I desember kommer det arkitekter fra kommunen for å se på skolen, men det er ikke snakk om renovering foreløpig. Reguleringsplan for bussveien Mosvatnet – Kvernevik ring starter etter planen opp ila våren. FAU-leder har meldt i fra til de ansvarlige i kommunen og fylkeskommunen at FAU vil holdes oppdatert samt delta i arbeidet. 2/12 kommer det også nytt tilsyn fra helsesjefen som kontroll på den utarbeidede tilsynsrapporten fra 2020.Vaktmesteren sjekker luftkvaliteten regelmessig.   |
| 9 | Juleballet  | Lærer Kjetil har prøvd å aktivere elevrådet som skal stå for juleballet uten suksess. Problemet ligger i at de skal ha tre innslag, men bare har greid å lage to, det koster skolen masse penger å leie lyd og lys og med bare to innslag blir dette for dyrt. Det er heller ikke vilje og motivasjon til å lage plakater etc. Dermed er planen at juleballet skal avlyses slik at elevene skal forstå at de må bidra og ta mer ansvar. Det skal være et ekstra elevråd i morgen, 7/11 der rektor også skal delta. FAU ber om at rektor er lydhør for både elevenes og Kjetils tanker om løsninger og at det ikke tas en beslutning om å avlyse juleballet før FAU blir konferert og får sett på om man kan finne en løsning. |
| 10 | Hjernevennlig skole | Rektor har to forslag til foreldremøte med temaet hjernevennlig skole, 29. januar og 5. februar. Hun kommer tilbake med hvilken dato det blir når hun har fått svar fra skolehelsetjenesten.  |
| 11 | 17. mai | I SU-møtet ble det avklart at det alle elever får stemme på om de vil gå i et lokalt tog eller i byen. Elevrådsrepresentantene meldte at de heller vil gå i byen og at de eldste elevene nok gjerne heller vil organiserer lunsjer sammen og ikke prioritere å gå i tog. FAU diskuterte lokalt eller sentralt tog. Usikkerhet fordi Sunde skole har bestemt at de uansett skal gå fra Revheim til Sunde. Hafrsfjord skole skal ta det opp på sitt neste FAU-møte. Gosen skole har heller ikke bestemt seg. Tas opp på neste FAU-møte. Klasseavstemmingene tas snarlig og organiseres av rektor. |
| 12 | KFU | KFU trenger en til FAU-representant fra Madla bydel til KFUs styre. Alle skolene i bydelen bes forhøre seg om det er noen fra FAUene som ønsker seg dette vervet. KFU-styret møtes er en gang i måneden (første tirsdag i måneden) og vervet varer helst i to år.Referatet fra KFU-møtet som ble avholdt 30/10 legges ut i Spond-gruppa. |
| 13 | Årshjul | Årshjulet for dette året er utarbeidet som et levende dokument med forslag til tiltak for FAU og klassekontaktene. Det vil bli lastet opp under Filer i Spond-gruppa. |
| Eventuelt |  | Rektor har greid å få penger til 100 sett med stoler og pulter i år og regner med å få dem i mars. Rektor venter fremdeles på tilbakemelding fra Høyre-politiker og tidligere rektor Eirik Jåtten om muligheter for penger til innkjøp av flere sett.FAUs representanter i SU: Mari S. Kolbenstvedt, Kristine Berg, Torunn M. Tysvær. Roald Wikene er vara til SU. |